Réttarstaða starfsmanna sem starfa við stjórnsýslu sveitarfélaga
Á Íslandi hafa sveitarfélögin verið grundvallareining í stjórnskipan landsins nánast frá uphafi. Sveitarfélög eru sjálfstæð frá ríkinu þar sem íbúar sveitarfélaga kjósa stjórnir þeirra í sveitarstjórnarkosningum. Starfsmenn sveitarfélaga eru talsvert margir og eru sveitarfélög einn stærsti vinnuveitandi hér á landi. Á Íslandi er vinnumarkaðnum gjarnan skipt í tvennt, almennan og opinberan vinnumarkað. Réttarstaða starfsmanna á þessum tveim mörkuðum er að sumu leyti ólík og er ástæða þess að mörgu leyti sú að ríkinu ber að taka mið af almannahagsmunum í störfum sínum en ekki einkahagsmunum. Hér á landi er rík hefð fyrir því að löggjafinn láti réttarstöðu ríkisstarfsmanna sig varða og sérstakar reglur og lög gilda um réttindi þeirra og skyldur. Hins vegar er ekki að finna nein lög né sérstakar reglur um réttarstöðu starfsmanna sveitarfélaga. Meginmarkmið þessarar ritgerðar var að fjalla um réttarstöðu starfsmanna sem starfa við stjórnsýslu sveitarfélaga.
Vinnuréttur, Opinberir starfsmenn, Sveitarfélög, Kjarasamningar, Ráðningarsamningar
Networked Digital Library of Theses and Dissertations